สถานีราชเทวี (สุขุมวิท)

สถานีราชเทวี ( อังกฤษ:  Ratchathewi Station, รหัส N1 ) เป็นสถานีรถไฟลอยฟ้า ในเส้นทาง รถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท ยกระดับเหนือ ถนนพญาไท  กรุงเทพมหานคร ใกล้สี่แยกราชเทวี

ที่ตั้ง
ด้านทิศใต้ของ สี่แยกราชเทวี จุดบรรจบ ถนนพญาไท และ ถนนเพชรบุรี ใกล้สะพานเฉลิมหล้า 56 (สะพานหัวช้าง) สะพานข้ามคลองบางกะปิ ในพื้นที่แขวงถนนเพชรบุรี  เขตราชเทวี  กรุงเทพมหานคร

รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา

ทางเข้า-ออก
จุดรวมพลอยู่ที่ทางออก 3 หน้าธนาคารกรุงไทย
 * 1 โรงแรมเอเชีย (สะพานเชื่อม), ซอยพญานาค-ราชเทวี, สะพานหัวช้าง, ป้ายรถประจำทางไปสี่แยกพญาไท
 * 2 ฮอลลีวู้ด สตรีท, สะพานหัวช้าง, วังสระปทุม, ป้ายรถประจำทางไปสี่แยกปทุมวัน
 * 3 สี่แยกราชเทวี, ซอยกิ่งเพชร
 * 4 สี่แยกราชเทวี, ประตูน้ำ (บันไดเลื่อน)



จุดเชื่อมต่อการเดินทาง
รถไฟฟ้ามหานคร สายสีส้ม  ที่ สถานีราชเทวี   (โครงการ)

เรือโดยสารคลองแสนแสบ
ท่าสะพานหัวช้าง

สถานที่สำคัญใกล้เคียง

 * สะพานเฉลิมหล้า 56 (สะพานหัวช้าง)
 * วังสระปทุม
 * สภาคริสตจักรในประเทศไทย
 * กรมการพลังงานทหาร
 * โรงเรียนกรุงเทพการบัญชีวิทยาลัย
 * สถานเอกอัครราชทูตอินโดนีเซียประจำประเทศไทย
 * มหาวิทยาลัยราชภัฏวไลยอลงกรณ์ ในพระบรมราชูปถัมภ์ ศูนย์กรุงเทพมหานคร
 * มหาวิทยาลัยคริสเตียน ศูนย์ศึกษาสยามคอมเพล็กซ์
 * มัสยิดดารุ้ลอะมาน (สุเหร่าพญาไท)
 * ตลาดกิ่งเพชร
 * โรงเรียนกิ่งเพชร
 * โรงเรียนสัมมาชีวศิลป์
 * ฮอลลีวู้ด สตรีท
 * โคโค่ วอล์ก
 * พันธุ์ทิพย์พลาซ่า
 * โรงแรมเฟิร์สท์
 * โรงแรม วี โฮเต็ล